આપણે જોઈએ છીએ કે અમુક લોકોના વાળ સાગરનાં મોજાં જેવાં હોય છે. આ વાળની સ્ટાઇલ પહેલાં બહુ પ્રચલિત હતી. પછી થોડા સમય માટે ગાયબ થઈ ગઈ અને હવે પાછી ફૅશન-ઇન્ડસ્ટ્રીમાં આવી છે. વેવી હેર દરેક વાળમાં સારા લાગે છે, પણ પાતળા વાળમાં વધુ સ્માર્ટ લુક આપે છે. જેમના વાળ નૅચરલી વેવી હોય છે તેઓ પોતાને લકી માને, કેમ કે બ્યુટી-પાર્લરમાં વાળને વેવ કરાવવા માટે પડાપડી થઈ રહી છે. આ હેરસ્ટાઇલ એવા લોકો માટે બેસ્ટ છે જેમના વાળ બહુ પાતળા હોય અને જેમના વાïળનો બહુ ગ્રોથ ન હોય એમ જણાવતાં બોરીવલીમાં પોતાનું પાર્લર ધરાવતી બ્યુટિશ્યન જયા સોલંકી કહે છે, ‘મારી પાસે ઘણી છોકરીઓ અને મહિલાઓ પોતાના વાળ વેવી કરવા આવે છે. જેમના વાળ સ્ટ્રેટ હોય તેમના વાળ વેવી થઈ શકે નહીં. એટલે તેમના વાળમાં અમે કેમિકલ લગાડીને ટૉન્ગ મશીન કે હૉટ રોલરથી વાળ વેવી કરી દઈએ છીએ. આ ટેમ્પરરી હોય છે જે એક વાર વાળ ધોવાથી પાછા નૉર્મલ થઈ જાય છે. વેવી હેરમાં તમે હેરસ્ટાઇલ પણ કરી શકો છો જેમાં સૌથી ફેમસ છે મેસી અને ઇન્ટરનૅશનલ લુક. આમાં ચોટલો બાંધી થોડા-થોડા વાળ ખેંચીને એની હેરસ્ટાઇલ કરવામાં આવે છે.’